Kranj, 20. 2. 2025

**VABILO NA PREDAVANJE**

V okviru projekta sodelovanja med lokalnimi akcijskimi skupinami LAS »Vzpostavitev pogojev za EKO regija BO JA«, katerega vodilni partner je LAS Dolina Soče, vas vabimo na predavanje

**EKONOMIKA V EKOLOŠKI ŽIVINOREJI**

ki bo v četrtek, **27. 2. 2025 ob 10.00 uri**

v Centru Triglavska roža Bled – multimedijska dvorana (Ljubljanska cesta 27, 4260 Bled)

Predavanje bo izvedla Ana Demšar - Benedičič, univ. dipl. inž. kmet., zaposlena na KGZS - Zavodu KR.

Na predavanju bomo predstavili definicije osnovnih ekonomskih pojmov – prihodkov, stroškov in drugih kazalnikov ekonomske uspešnosti. Za vpogled v ekonomski učinek pa bodo prikazane kalkulacije na podlagi pokritja za konvencionalno in ekološko rejo goveda, izdelane s pomočjo programa Farm manager. Z ugotovljenim rezultatom bomo primerjali ekonomski učinek obeh načinov reje in rejce poskušali spodbuditi k razmišljanju o spremljanju stroškov in optimalnemu načrtovanju gospodarjena na kmetiji.

V drugem delu predavanja pa boste seznanjeni z načinom izračuna Standardnega prihodka (SO), ki prihaja v veljavo pri določitvi velikosti kmetij in kandidiranja na javnih razpisih v okviru Strateškega načrta kmetijske politike.

Veselimo se vaše udeležbe!